# Limàntria dels pins

La limàntria dels pins o mònaca (Lymantria monacha) és una espècie de lepidòpter ditrisi de la família dels erèbids (Erebidae) pròpia la regió Paleàrtica, d'Europa al Japó. L'eruga s'alimenta principalment de fulles de conífera i és una greu plaga.

## Descripció

Les papallones adultes tenen les ales blanques amb cercles negres connectats. Les altres ales són de color marró clar amb franges blanques i punts negres. La femella és més gran i té les ales més allargades. També té un abdomen característic de color grogós amb una cinta negra. Té una envergadura de 4 a 5 cm.
Presenten un marcat dimorfisme sexual. Els mascles tenen una mida menor, colores mas clars i tenen antenes bipinnades molt aparents. Les femelles són una mica més grans, de color més fosc, amb el cos i les extremitats més peludes, amb antenes filiformes poc aparents.
L'eruga de la monja és grisa i hirsuta, té línies negres i taques sobre l'esquena. S'alimenta de fulles d'arbres com l'Avet roig, Larix, Abies, Pinus i Pseudotsuga. D'altres gèneres com Quercus, Acer, Betula, Carpinus, Fagus, Fraxinus, Malus, Prunus, Ulmus i altres fruiters poden ser també consumits per aquesta espècie.
* Femella de Lymantria monacha.
* Mascle de Lymantria monacha.
* Larva.
* Trampa adhesiva.
* Detall d'una trampa adhesiva.
* Trampa de feromones.

## Distribució

Europa; zones paleàrtiques de l'Àsia i el Japó

## Cicle biològic

Com tots els lepidòpters té un cicle holometàbol, passant per les fases d'ou, larva, crisàlide i adult. Les femelles adultes realitzen la posta en l'escorça dels arbres dels quals s'alimenta l'eruga.
Els ous fan eclosió a la primavera, les erugues en el seu primer estadi només mengen agulles jóvens, abandonant les agulles produïdes en anys anteriors. En els següents estadis aquestes erugues poden consumir agulles velles, tot i que prefereixen les jóvens.
| MES | GENER | FEBRER | MARÇ | ABRIL | MAIG | JUNY | JULIOL | AGOST | SETEMBRE | OCTUBRE | NOVEMBRE | DESEMBRE |
| ESTAT | L | L | 5L | X | P | D | A | H | L | L | L | L |
| LLOC | Branques | Branques | Branques | Sòl | Sòl | Aire | Branques | Branques | Branques | Branques | Branques | Branques |
Clau:
* A : Adults.
* H : Ous.
* L : Larves o erugues (Poden diferenciar-se fases larvàries mitjançant l'ús de nombres: 1L, 2L, 3L,...nL).
* P : Crisàlides.
* D : Diapausa.
* X : Soterrat o protegit.

## Entomologia aplicada
### Danys

En cas d'una gran infestació d'aquestes erugues, el fullatge es torna escàs i l'àpex de l'arbre es rovella. Els arbres sobreviuen a diverses defoliacions del 50% del seu fullatge, durant anys consecutius, però poden morir després de 4 o 5 anys de defoliacions intenses.

### Control

* Depredadors naturals: aus insectívores i aràcnids.

## Referències

* ↑ «Cercaterm | TERMCAT». [Consulta: 10 juliol 2024].
* ↑ «BioLib - Lymantria monacha» (en anglès). [Consulta: 10 juliol 2024].
* 1 2 3 4 Carter, David. Butterflies and Moths, Dorling Kindersley, pg 271
* ↑ Bejer, B. 1988. The Nun Moth in European Spruce Forests. In: Dynamics of Forest Insect Populations. Patterns, Causes, Implications. Ed. A.A. Berryman. Universitat de l'estat de Washington. Pullman, Washington. Pag. 211-231.
* Butterflies and Moths (en anglès). Dorling Kindersley Handbooks, 1992. ISBN 0-7513-2707.